**JAVNI RAZPIS ZA SOFINANCIRANJE raziskovalno-razvojnIH in**

**DEMONSTRACIJSKO-PILOTNIH projektOV**

**V PREMOGOVNIH REGIJAH ZASAVJE IN SAŠA**

**V OKVIRU SKLADA ZA PRAVIČNI PREHOD**

**(JR RRI DEMO PILOTI SPP)**

**OBRAZEC 4**

**IZJAVA O SPREJEMANJU POGOJEV JAVNEGA RAZPISA**

**(obrazec izpolni vsak konzorcijski partner)**

|  |  |
| --- | --- |
| Polni naziv projekta |  |
| Konzorcijski partner *(ustrezno označite)* | Prijavitelj/vodilni konzorcijski partner  Konzorcijski partner |
| Podjetje |  |
| Naslov |  |
| Zakoniti zastopnik (ime in priimek) |  |
| Davčna številka |  |
| Matična številka |  |

|  |
| --- |
| Izjavljamo, da se strinjamo z zahtevami javnega razpisa za sofinanciranje raziskovalno-razvojnih in demonstracijsko-pilotnih projektov v premogovnih regijah Zasavje in SAŠA v okviru Sklada za pravični prehod (JR RRI DEMO PILOTI SPP) (v nadaljnjem besedilu: javni razpis) in sprejemamo vse pogoje, ki so navedeni v javnem razpisu in razpisni dokumentaciji, vključno z vsemi določili v vzorcu Pogodbe o sofinanciranju operacije.  **S podpisom izjave podpisujemo prijavo kot celoto.**  Pod materialno in kazensko odgovornostjo izjavljamo, da so podatki, ki so podani v prijavi, resnični (tj., ne vsebujejo lažnih ali zavajajočih podatkov ter netočnih in nepopolnih podatkov), ustrezajo dejanskemu stanju ter da fotokopije priloženih listin ustrezajo originalu. Za podane podatke, njihovo resničnost in ustreznost digitalnih kopij prevzemamo popolno odgovornost. Izjavljamo, da bomo Javno agencijo za znanstvenoraziskovalno in inovacijsko dejavnost Republike Slovenije (v nadaljnjem besedilu: ARIS) nemudoma obvestili o vseh spremembah v zvezi z izpolnjevanjem pogojev, v katerem koli trenutku obravnave vloge, podpisa pogodbe in izvajanja projekta.  S podpisom prijave soglašamo, da ARIS za potrebe javnega razpisa, skladno z 18. členom Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19, 66/19, 145/20 – odl. US, 203/20 – ZIUPOPDVE, 39/22 – ZFU-A, 52/22 – odl. US, 87/22 – odl. US in 163/22, 109/23 – odl. US in 131/23 – ZORZFS) preveri podatke, ki so davčna tajnost in se vodijo v uradnih evidencah. |
| **Kot konzorcijski partner izjavljamo, da:**   1. smo upravičen prejemnik v skladu z določili v 5. točki javnega razpisa; 2. smo podjetje, opredeljeno v skladu z ZPOP-1, in nismo javni zavod, ustanovljen v skladu s predpisi, ki urejajo ustanovitev in delovanje zavodov, vključno s predpisi, ki urejajo ustanovitev in delovanje zavodov na področju znanstvenoraziskovalne in inovacijske dejavnosti in visokega šolstva; 3. imamo najkasneje na dan 31. 12. 2024 v Poslovnem registru Slovenije/Sodnem registru vpisan sedež, poslovno enoto ali podružnico v regiji Zasavje ali SAŠA regiji, kjer se bodo izvajale aktivnosti projekta *(ne velja za podjetja s sedežem v katerikoli drugi državi članici Evropske unije, ki na dan objave tega javnega razpisa še nimajo ustanovljene podružnice v Republiki Sloveniji*) in se zavezujemo z izjavo, da bo sedež, poslovna enota ali podružnica ostala vpisana v Poslovnem registru Slovenije/Sodnem registru ves čas, od najkasneje 31.12.2024 dalje in še pet (5) let od zadnjega prejetega izplačila; 4. bomo najkasneje do sklenitve pogodbe o sofinanciranju ustanovili podružnico v Republiki Sloveniji v regiji Zasavje ali SAŠA regiji, kar bomo dokazovali z vpisom v Sodni register (*velja za podjetje s sedežem v katerikoli drugi državi članici Evropske unije, ki na dan objave javnega razpisa še nima ustanovljene podružnice v Republiki Sloveniji*); 5. na dan oddaje vloge nimamo neporavnanih zapadlih finančnih obveznosti v višini 50 evrov ali več do ministrstva oziroma do izvajalskih institucij ministrstva (Slovenskega podjetniškega sklada, Javne agencije Republike Slovenije za spodbujanje investicij, podjetništva in internacionalizacije ter Javne agencije za znanstvenoraziskovalno in inovacijsko dejavnost Republike Slovenije), pri čemer neporavnane obveznosti izhajajo iz naslova pogodb o sofinanciranju oziroma o dodelitvi javnih sredstev in so bile kot neporavnane in zapadle spoznane v pravnomočni odločitvi pristojnega sodišča; 6. na dan oddaje vloge nimamo neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 evrov ali več na dan oddaje vloge); šteje se, da konzorcijski partner, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta od oddaje vloge; 7. nismo v postopku prisilne poravnave, stečajnem postopku, postopku likvidacije ali prisilnega prenehanja, z našimi posli iz drugih razlogov ne upravlja sodišče, nismo opustili poslovne dejavnosti in na dan oddaje vloge nismo bili v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US, 102/23, 25/25 – odl. US in 40/25) in nismo v postopku likvidacije po ZGD-1; 8. ne prejemamo in nismo v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17); 9. nismo podjetje v težavah skladno s točko 18 člena 2 Uredbe GBER; 10. za naše podjetje ni podana prepoved poslovanja v razmerju do ministrstva in Javne agencije za znanstvenoraziskovalno in inovacijsko dejavnost Republike Slovenije v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri); 11. nismo v postopku vračanja neupravičeno prejete državne pomoči na osnovi odločbe Evropske komisije (v nadaljnjem besedilu: EK), ki je prejeto državno pomoč razglasila za nezakonito in nezdružljivo s skupnim trgom Skupnosti. Šteje se, da konzorcijski partner navedeni pogoj izpolnjuje, če odločba EK še ni dokončna, konzorcijski partner pa je domnevno nezakonito pridobljena sredstva v ustrezni višini položil na posebni skrbniški račun pri banki in z njimi ne razpolaga; 12. nismo in ne bomo za iste upravičene stroške in aktivnosti, ki so predmet sofinanciranja v javnem razpisu, pridobili sredstev iz drugih javnih virov (sredstev evropskega, državnega ali lokalnega proračuna), vključno s pomočjo de minimis (prepoved dvojnega sofinanciranja); 13. nimamo neporavnanega vračila preveč izplačane pomoči po pravilu de minimis ali državne pomoči na podlagi predhodnega poziva ministrstva, pristojnega za finance.   **Kot konzorcijski partner izjavljamo, da se na javni razpis prijavljamo v konzorciju, ki izpolnjuje posebne pogoje za partnerstvo, kot jih določa javni razpis, in sicer:**   1. je naš konzorcij sestavljen iz največ treh (3) neodvisnih, upravljavsko in lastniško nepovezanih podjetij. Našega konzorcija ne sestavljajo partnerji, v katerih se kot ustanovitelji ali lastniki pojavljajo člani poslovodnih organov ali člani organov upravljanja partnerjev. Pogoj upravljavske in lastniške nepovezanosti je izpolnjen na dan objave javnega razpisa kot tudi na dan oddaje vloge; 2. kot konzorcijski partner smo imeli najkasneje na dan 31. 12. 2024 v Poslovnem registru Slovenije/Sodnem registru vpisan sedež, poslovno enoto ali podružnico v regiji, v kateri bomo v celoti izvajali projekt, torej v regiji Zasavje ali v SAŠA regiji. Če smo konzorcijski partner podjetje s sedežem v katerikoli drugi državi članici Evropske unije in na dan objave javnega razpisa še nimamo ustanovljene podružnice v Republiki Sloveniji, pa se zavezujemo, da bomo najkasneje do sklenitve pogodbe o sofinanciranju ustanovili podružnico v Republiki Sloveniji v tisti regiji, v kateri se bo v celoti izvajal projekt; 3. smo s konzorcijskimi partnerji za ureditev medsebojnih obveznosti in razmerij sklenili konzorcijsko pogodbo za izvedbo projekta, ki določa pravice in obveznosti posameznih konzorcijskih partnerjev in vsebuje vse vsebine, kot jih določa javni razpis; 4. je vsaj en konzorcijski partner mikro, malo ali srednje veliko podjetje v skladu z določili Priloge I Uredbe GBER; 5. kot konzorcijski partner, ki se v skladu s Prilogo I Uredbe GBER smatramo kot veliko podjetje, smo imeli najkasneje na dan 31. 12. 2024 v Poslovnem registru Slovenije/Sodnem registru vpisan sedež, poslovno enoto ali podružnico v ožjem območju pravičnega prehoda regije Zasavje ali SAŠA regije in bomo izvajali projekt v celoti v ožjem območju pravičnega prehoda regije Zasavje ali SAŠA regije (*velja samo za konzorcijske partnerje, ki so velika podjetja v skladu s Prilogo I Uredbe GBER*). Če smo podjetje, ki se v skladu s Prilogo I Uredbe GBER smatra kot veliko podjetje, s sedežem v katerikoli drugi državi članici Evropske unije, ki na dan objave javnega razpisa še nima ustanovljene podružnice v Republiki Sloveniji, pa se z izjavo ob oddaji vloge zavezujemo, da bomo najkasneje do sklenitve pogodbe o sofinanciranju ustanovili podružnico v ožjem območju pravičnega prehoda regije Zasavje ali SAŠA regije in da bomo izvajali projekt v celoti v ožjem območju pravičnega prehoda regije Zasavje ali SAŠA regije (*velja samo za konzorcijske partnerje, ki so velika podjetja v skladu s Prilogo I Uredbe GBER in ki na dan objave javnega razpisa še nimajo ustanovljene podružnice v Republiki Sloveniji*); 6. smo podjetje/konzorcijski partner, ki je bilo ustanovljeno vsaj dve (2) leti pred datumom objave javnega razpisa (upošteva se datum vpisa v Sodni oziroma drug ustrezen register). Če kot podjetje izvajamo projekt v poslovni enoti, je bila ta ustanovljena vsaj dve (2) leti pred objavo javnega razpisa (upošteva se datum vpisa v Sodni oziroma drug ustrezni register) (*ne velja v primeru podružnice tujega podjetja in ne velja za največ enega konzorcijskega partnerja, ki ni vodilni konzorcijski partner*); 7. smo podjetje/konzorcijski partner, ki je bilo ustanovljeno vsaj eno (1) leto pred datumom objave javnega razpisa (upošteva se datum vpisa v Sodni oziroma drug ustrezen register) (*velja za največ enega konzorcijskega partnerja, ki ni vodilni konzorcijski partner; ne velja za podjetje, ki izvaja projekt v poslovni enoti*); 8. smo na dan 31. 12. 2024 zaposlovali najmanj tri (3) osebe, pri čemer se upoštevajo podatki o številu zaposlenih v podjetju na navedeni dan, ki izhajajo iz potrdila Zavoda za zdravstveno zavarovanje Slovenije, ali za podjetje, ki za navedeno obdobje še ni bilo registrirano v Republiki Sloveniji, drugega ustreznega potrdila; 9. je višina čistih prihodkov od prodaje vseh konzorcijskih partnerjev skupaj v letu 2024 vsaj enaka vrednosti upravičenih stroškov prijavljenega projekta, pri čemer je višina čistih prihodkov od prodaje za naše podjetje za leto 2024 vsaj enaka vrednosti načrtovanih upravičenih stroškov za naše podjetje v prijavljenem projektu (*ne velja v primeru enega podjetja v konzorciju, ki ni vodilni konzorcijski partner in ki je bilo ustanovljeno v letu 2024*); 10. se kot posamezno podjetje na javni razpis prijavljamo največ enkrat kot vodilni konzorcijski partner in največ enkrat kot konzorcijski partner, ki ni vodilni partner; 11. kot konzorcijski partner podajamo izjavo, da ne bomo nastopali kot zunanji izvajalec drugim konzorcijskim partnerjem v istem konzorciju.   **Kot vodilni konzorcijski partner izjavljamo, da:**   1. smo imeli registriran sedež, poslovno enoto ali podružnico najkasneje na dan 31. 12. 2024 in bomo izvajali projekt v celoti v ožjem območju pravičnega prehoda regije Zasavje ali SAŠA regije *(velja za vodilnega konzorcijskega partnerja)*.   **Kot konzorcijski partner izjavljamo, da prijavljen projekt izpolnjuje pogoje za projekt, kot jih določa javni razpis, in sicer da:**   1. je projekt skladen z namenom, ciljem in s predmetom javnega razpisa. V vlogi na javni razpis smo opisali, kako bo projekt prispeval k doseganju rezultatov specifičnega cilja 2 ONPP Zasavje oz. specifičnega cilja 3 ONPP SAŠA skladno s točko 4 javnega razpisa; 2. se projekt ne bo začel izvajati pred oddajo vloge na javni razpis; 3. se bo projekt izvajal v celoti znotraj ene od regij, opredeljenih v točki 4.4 javnega razpisa, torej v celoti v regiji Zasavje ali v celoti v SAŠA regiji; 4. predvideni čas trajanja izvedbe projekta ni daljši od 24 mesecev; 5. je projekt umeščen izključno v enega od podsklopov, opredeljenih v točki 4.3 javnega razpisa v Sklopu 1 (Podsklop 1.1 ali Podsklop 1.2) ali Sklopu 2 (Podsklop 2.1 ali Podsklop 2.2) javnega razpisa; 6. znaša načrtovana višina sofinanciranja upravičenih stroškov projekta na Podsklopu 1.1 oz. Podsklopu 2.1 najmanj 100.000,00 EUR ter največ 300.000,00 EUR oz. na Podsklopu 1.2 oz. Podsklopu 2.2 najmanj 200.000,00 EUR ter največ 600.000,00 EUR; 7. so v vlogi za naše podjetje navedeni finančni viri, iz katerih načrtujemo (poleg zaprošene pomoči oz. subvencije) izplačevati stroške projekta ter navedeni tudi viri za financiranje projekta do prejema zaprošenih sredstev; 8. projekt izkazuje spodbujevalni učinek in nujnost pomoči v skladu s členom 6 Uredbe GBER; 9. je pri projektu upoštevano pravilo kumulacije državnih pomoči – skupna višina državne pomoči za projekt v zvezi z istimi upravičenimi stroški, vključno z de minimis pomočjo, ne bo presegla največje intenzivnosti pomoči ali zneska državne pomoči, kot to določata shemi državnih pomoči, veljavni za javni razpis; 10. bomo vodili posebno, ločeno knjigovodsko evidenco za stroške zunanjih storitev, opredmetenih in neopredmetenih sredstev ter za prejeta sredstva, ki se nanašajo na projekt; 11. je projektni cilj nov ali izboljšan izdelek, proces ali storitev, razvit do te stopnje, da je potrjen v končni obliki ter primeren za uporabo v realnem okolju in dan na trg v 24 mesecih po zaključku projekta. V primeru, da gre za projekt, ki se izvaja v okviru Podsklopa 1.2 ali 2.2, kot sta določena v točki 4.3 javnega razpisa, projektni cilj vključuje tudi izvedbo demonstracijskega in pilotnega dela projekta; 12. bodo rezultati projekta ostali v ožjem območju pravičnega prehoda regije Zasavje ali SAŠA regije, kar pomeni, da bo nov produkt/storitev/proces, ki je rezultat projekta, tržil konzorcijski partner iz ožjega območja pravičnega prehoda, demonstracijsko-pilotne aktivnosti (v primeru izvajanja projekta v Podsklopu 1.2 ali 2.2, kot sta opredeljena v točki 4.3 javnega razpisa) pa bodo izvedene ter bodo ostale v ožjem območju pravičnega prehoda; 13. projekt upošteva okoljsko načelo »ne škoduj bistveno« (t.i. DNSH oz. »Do No Significant Harm«) iz 9. točke Pojasnil javnega razpisa in upošteva usmeritve za ocenjevanje skladnosti ukrepov z DNSH, skladno s Smernicami organa upravljanja za uporabo »načela, da se ne škoduje bistveno« in Tehničnimi smernicami za uporabo »načela, da se ne škoduje bistveno«; 14. v primeru projekta, ki zajema nakup opredmetenih osnovnih sredstev z amortizacijsko dobo, daljšo od 5 let, je z oceno izkazana podnebna odpornost projekta skladno s Smernicami organa upravljanja za krepitev podnebne odpornosti infrastrukture v obdobju 2021–2027; 15. bomo med celotno pripravo, izvajanjem, spremljanjem, poročanjem in vrednotenjem projekta zagotavljali skladnost z načeli spoštovanja temeljnih pravic, upoštevali in spodbujali enake možnosti moških in žensk ter preprečevali vsake diskriminacije, zlasti v povezavi z dostopnostjo za invalide med osebami, ki so oziroma bodo vključene v izvajanje aktivnosti na projektu; 16. se vsebina projekta ne nanaša na:     * 1. razgradnjo ali gradnjo jedrskih elektrarn,       2. proizvodnjo, predelavo ter trženje tobaka in tobačnih izdelkov,       3. naložbe, povezane s proizvodnjo, predelavo, prevozom, distribucijo, skladiščenjem ali zgorevanjem fosilnih goriv; 17. so v projektu upoštevane vse zahteve državnih pomoči, ki so navedene v točki 12.1. javnega razpisa; 18. če gre za projekt v Podsklopu 1.2 ali Podsklopu 2.2 javnega razpisa, so v projektu upoštevane tudi vse zahteve državnih pomoči, ki so navedene v točki 12.2 javnega razpisa; 19. če gre za projekt v Podsklopu 1.2 ali Podsklopu 2.2 javnega razpisa, ne gre za državno pomoč, ki se bo dodelila: v sektorju ribištva in akvakulture, kakor jo zajema Uredba (EU) št. 1379/2013 Evropskega parlamenta in Sveta; v primarnem sektorju kmetijske proizvodnje; v sektorju jeklarstva, lignita in premogovništva; za proizvodnjo, shranjevanje, prenos in distribucijo energije ter energetsko infrastrukturo; v prometnem sektorju in s tem povezani infrastrukturi; v sektorju širokopasovnih povezav; 20. če gre za projekt v Podsklopu 1.2 ali Podsklopu 2.2 javnega razpisa in če smo veliko podjetje (v skladu s Prilogo I Uredbe GBER), upravičeni stroški, načrtovani za nakup sredstev, presegajo znesek amortizacije sredstev, povezanih z dejavnostjo, ki naj bi se modernizirala, v zadnjih treh (3) poslovnih letih; 21. če gre za projekt v Podsklopu 1.2 ali Podsklopu 2.2 javnega razpisa, potrjujemo, da nismo izvedli premestitve v poslovno enoto, v kateri naj bi se izvajala začetna naložba, za katero prosimo za pomoč, v dveh (2) letih pred oddajo vloge na javni razpis, in se zavezujemo, da tega ne bomo storili še najmanj dve (2) leti po zaključku začetne naložbe, za katero se oddaja vloga na javni razpis.   **Kot konzorcijski partner dodatno izjavljamo, da:**   1. smo seznanjeni z vsebino vseh pravnih podlag, ki so navedene kot podlage javnega razpisa in bomo redno spremljali tudi njihove morebitne spremembe; 2. smo ARIS v vlogi na javni razpis seznanili z vsemi dejstvi in podatki, ki so nam bili znani v času oddaje vloge oziroma smo posredovali resnične, popolne podatke oziroma dokumente in informacije, ki bi jih bili v skladu s tem javnim razpisom dolžni razkriti; 3. bomo v primeru izbora vloge za sofinanciranje pri izvajanju projekta ves čas upoštevali vsa določila javnega razpisa in razpisne dokumentacije ter ARIS sproti obveščali o vsaki spremembi projekta in v organizaciji, ki bi kakorkoli vplivala na spremembo projekta glede na vlogo in na izpolnjevanje pogojev javnega razpisa in razpisne dokumentacije; 4. smo seznanjeni z zahtevami glede zagotavljanja prepoznavnosti, preglednosti in komuniciranja evropske kohezijske politike v obdobju 2021–2027, ki jim moramo zadostiti kot konzorcijski partner v skladu s členom 50 Uredbe (EU) 2021/1060 in navodili organa upravljanja; 5. smo seznanjeni z zahtevami glede hranjenja dokumentacije in spremljanja ter evidentiranja; 6. smo seznanjeni z zahtevami glede dostopnosti dokumentacije nadzornim organom; 7. smo seznanjeni z zahtevami glede spoštovanja Listine EU o temeljnih pravicah in Konvencije Združenih narodov o pravicah invalidov; 8. smo seznanjeni s postopki in ukrepi za zagotavljanje varnosti osebnih podatkov, poslovnih skrivnosti in podatkov o dejanskih lastnikih na ARIS in z njim izrecno soglašamo; 9. smo seznanjeni z zahtevami glede spremljanja in vrednotenja doseganja ciljev in kazalnikov operacije; 10. smo seznanjeni s posledicami, če se ugotovi, da je v postopku potrjevanja operacij ali izvrševanja operacij prišlo do resnih napak, nepravilnosti, goljufije ali kršitve obveznosti; 11. smo seznanjeni s posledicami, če se ugotovi, da aktivnosti na operaciji niso bile skladne s pravom Unije in pravom Republike Slovenije; 12. smo seznanjeni s posledicami, če se ugotovi dvojno sofinanciranje posamezne operacije, ali da je višina sofinanciranja operacije presegla maksimalno dovoljeno stopnjo oz. znesek pomoči; 13. ARIS dovoljujemo in jo pooblaščamo, da lahko za namene javnega razpisa pridobi podatke iz Sodnega registra oziroma drugih uradnih evidenc državnih organov, organov lokalnih skupnosti ali nosilcev javnega pooblastila; 14. smo podali soglasje za pridobitev podatkov FURS (OBRAZEC 5); 15. smo podali izjavo in pooblastilo o podatkih o dejanskih lastnikih (OBRAZEC 8); 16. smo podali vlogo na javni razpis z vsemi potrebnimi vsebinami, obrazci in dokazili in je vloga pripravljena v slovenskem jeziku, posamični obrazci tudi v angleškem jeziku, in skladno z določili javnega razpisa, razpisne dokumentacije ter navodili na obrazcih in spletni aplikaciji; 17. smo kot prejemnik državne pomoči seznanjeni in sprejemamo omejitvene pogoje (točka 12 javnega razpisa) in dejavnike ter posledice, če se ugotovi, da je v postopku dodelitve in izvajanja prišlo do resnih napak, nepravilnosti, goljufije ali kršitve obveznosti; 18. smo podali Izjavo v zvezi z določanjem velikosti podjetja (OBRAZEC 6); 19. smo seznanjeni z omejitvami glede sprememb operacije v skladu s členom 65 Uredbe (EU) 2021/1060. |

|  |  |  |
| --- | --- | --- |
| Kraj in datum: | Žig  (kadar subjekt posluje z žigom): | Ime in priimek zakonitega zastopnika: |
|  |  |  |
|  |  | Digitalni podpis: |
|  |  |  |